双调・清江引碧山丹房早起
作者：张可久
朝代：元

paragraphs: 翠蓬一壶天地小，又是邯郸道。
寻真客到来，梦短人惊觉，泠泠玉笙松月晓。
张子坚运判席上三首功名壮年今皓首，拣得溪山秀。
清霜紫蟹肥，细雨黄花瘦，床头一壶新糯酒。
去来去来归去来，菊老青松在。
生前酒一杯，死后名千载，淮阴侯不如彭泽宰。
云岩隐居安乐窝，尽把陶诗和。
村醪蜜样甜，山栗拳来大，梅窗一炉松叶火。